Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
11 ม.ค. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 2.56 จุด (0.16%) ปิดภาคเช้าที่ 1,590.19 จุด ด้วยมูลค่าการซื้อขาย 20,114.95 ล้านบาท
Most Positive Impact: AOT (+1.75 จุด), CPALL (+0.44 จุด), BH (+0.39 จุด)
Most Negative Impact: ADVANC (-1.45 จุด), SCB (-1 จุด), INTUCH (-0.47 จุด)
แนวโน้มตลาดบ่าย
ตลาดหุ้นเพื่อนบ้านมีการเคลื่อนไหวในทิศทางที่ต่างกัน ส่วนมากเคลื่อนไหวในแดนบวก เช่น ญี่ปุ่น(+1.04%) จีน(+0.47%) อินโดนีเซีย(+0.19%) ส่วนตลาดหุ้นที่ปรับตัวลงมาได้แก่ ฟิลิปปินส์(-1.59%) ออสเตรเลีย(-0.33%) มาเลเซีย(-0.11%) อินเดีย(-0.08%)
กลุ่มโรงพยาบาลมีการเกิด technical rebound นำโดย BH(+3.2%) BCH(+1.28%) BDMS(+0.44%) หลังปรับตัวลงมาแรงในช่วง 2 วันที่ผ่านมา อย่างไรก็ดีมองว่าปัจจัยกดดันจากการบรรจุยาและค่าบริการทางการแพทย์เข้าไปในบัญชีสินค้าและบริการควบคุม ยังคงปกคลุมอยู่ แนะนำให้รอการประชุมของคณะอนุกรรมการในการกำหนดรายละเอียดการควบคุมที่ชัดเจนก่อน เพื่อให้ประเมิณผลกระทบก่อนเข้าลงทุน
กลุ่มสื่อสาร(กดดันดัชนี -2.07 จุด) DTAC ปรับตัวเพิ่มขึ้นแล้ว +1.19% หลังจากที่ตลาดตื่นตระหนกเกินไปจากการจ่ายเงินเพื่อยุติข้อพิพาทกับ กสท. นักลงทุนทิ้งหุ้นจนดิ่งลงกว่า 9% โดยวันนี้ KS research ปรับราคาเป้าหมายลงเพียง 3.5% เท่านั้น ส่วน ADVANC(-2.87%) และ TRUE(-2.41%) ปรับตัวลงต่อ เนื่องจากตลาดยังคงกังวลว่าบริษัททั้ง 2 จะยอมทำตามเช่นเดียวกับ DTAC หรือไม่ และตัวเลขจะออกมาเป็นเท่าไหร่ อย่างไรก็ดีมองว่าเหตุการณ์ที่เกิดขึ้นกับ DTAC ไม่จำเป็นต้องกิดขึ้นกับ ADVANC และ TRUE ดังนั้นราคาหุ้นมีโอกาส rebound ในระยะสั้นเช่นเดียวกับ DTAC
SET Index ยังผ่าน 1,600 จุด ได้ยากด้วยปัจจัยที่มีอยู่ในปัจจุบัน อย่างไรก็ดีสำหรับหุ้นรายตัวยังมีโอกาสปรับตัวขึ้นจากปัจจัยเฉพาะตัว ดังนั้นกลยุทธ์การลงทุนเลือกหุ้นที่มีปัจจัยเร่งเฉพาะตัวอย่างเช่น AOT จากการประกาศ TOR การประมูลพื้นที่เชิงพาณิชย์ภายในเดือน ม.ค. นี้
ประเด็นน่าติดตาม ในวันนี้ติดตามตัวเลขดัชนีราคาผู้บริโภคพื้นฐาน(Core CPI) ประจำเดือน ธ.ค. โดยตลาดคาดการณ์ที่ 2.2% YoY
หุ้นแนะนำ AOT STEC TISCO